钦定古今图书集成/明伦汇编/家范典/第102卷 > 《告诸子书》宋·范仲淹
## 钦定古今图书集成/明伦汇编/家范典/第102卷 > 《告诸子书》宋·范仲淹

“吾贫时与汝母养吾亲。汝母躬执爨，而吾亲甘旨未
尝充也。今而得厚禄，欲以养亲，亲不在矣。汝母亦已
早世，吾所最恨者，忍令若曹享富贵之乐也？吾吴中
宗族甚众，于吾固有亲疏，然吾祖宗视之则均，是子
孙固无亲疏也。苟祖宗之意无亲疏，则饥寒者吾安
得不恤也？自祖宗来，积德百馀年，而始发于吾，得至
大官，若独享富贵而不恤宗族，异日何以见祖宗于
地下？今何颜入家庙乎？”于是恩例俸赐，常均于族人，
并置义田宅云。